СЛОБОДАН ЈАНКОВИЋ

(1925−2002)

П

роф. др Слободан Јанковић рођен је 1925. го­ди­не у Аранђеловцу. Дип­ло­ми­рао је 1950. на Геолошком факултету Техничке ве­ли­ке шко­ле у Београду, гдје је 1953. одбранио док­тор­с­ку ди­сер­­та­ци­ју *О металогенији подручја Шуп­ље Сти­јене* (Црна Гора). На Универ­зи­те­ту у Бео­гра­ду би­ран је за асистента 1950, до­цен­та 1954, ванред­ног профе­со­ра 1958. и редовног 1962. године. У више на­вра­та био је експерт Уједињених на­ци­ја за истра­жи­вање руд­них лежишта разних си­ро­вина у Су­дану, Па­ки­ста­ну, Грчкој и на Исланду. Ра­дио је на оцје­ни ми­не­ралних сировина и у дру­гим земљама.

Био је предсједник Међународног удружења за геологију примијењену у ру­д­ним лежиштима, предсједник Ко­ми­тета за истра­живање ми­не­ралних сировина у Међународној асоцијацији за генезу рудних лежишта, ру­ководилац (са проф. В. Петрашеком из Аус­три­је) про­јекта *Мета*­*логенија ал­пско-хималајског простора* Међународног прог­рама гео­ло­шке ко­ре­лације (IGCP), коредактор *Металогенетске карте Кар­патско-балканског региона* у ок­виру пројекта IGCP *Металогенија Кар­пат­ско-бал­кан­ског ре*­*ги­о*­*на и тек­тон­ика плоча*.

Био је члан редакционог одбора научних часописа: „Mineralium Deposita”, „Springer Verlag”, „Mineral Wealth”,„Global Tectonics and Me­tall­o­geny”. Уче­ство­­вао је на научним скуповима у: Аустрији, Ње­мач­кој, Русији, Канади, Шведској, Бугарској, Грчкој, Румунији, Турској итд. Радио је, проучавао и био савјетник у радовима на мање-више свим руд­ним лежиштима Србије, Републике Српске, Црне Горе и Македоније. Објавио је преко 150 научних и стручних радова, од чега више од половине у ино­стран­ству. Аутор је више студија и металогенетских карата СФРЈ и три друга под­ручја.

Прије 1991. године са геолозима из Приједора изучавао је минерализације под­ручја Љубије. Активно је учествовао у раду Савјетовања о минералним ре­­сур­сима Републике Српске, у Приједору 1994. године, и давао сугестије при из­ради Просторног плана Републике Српске.

Био је истакнути српски металогенетичар и стручњак за економску гео­ло­гију, о чему свједоче бројна признања. Код нас је поставио основе сту­диј­ске об­раде рудних лежишта и проучавања њихове генезе, као и темеље еко­ном­ској геологији. Разрадио је научни приступ проспекцији металичних ми­не­рал­них сировина.

За члана Академије наука и умјетности Републике Српске изван радног састава изабран је 27. јуна 1997. године.

Важнија дјела: *Oprobavanje i proračun rezervi mineralnih sirovina*, Beograd 1957; *Ekonomska geologija*,Deo 1. *Elementi ocene ležišta mineralnih sirovina*, Beo­­­grad 1960; *Ležišta metaličnih mineralnih sirovina*, Beograd 1967; *Wirt*­*schafts­­geologie der erze*, Wien 1967; *Metalogenetske epohe i rudonosna područja Ju­goslavije*, Beograd 1967; *The outlook and techno-economic evaluation of the de­velopment of uranium deposits in the world with particular references to the developing countries*, Tripoli 1978; *Metalogenese de l’Europe alpine central et du sud-east* (коаутор), Bratislava 1979; *Uranium deposits: Techniques and eco*­*no*­*mics*, Beirut 1980; *Ležišta mineralnih sirovina: geneza rudnih ležišta*, Beograd 1981; *Metallogeny and mineral potential of northern Pakistan: A preliminary asse*­­*ssment*, Quetta 1984; *Рудна лежишта Србије: регионални метало*­*ге*­*нет*­*ски положај, средине стварања и типови лежишта*, Београд 1990; *Osva*­*janje re­sur­sa čvrstih mineralnih sirovina*, I deo. *Prognoziranje i ocena mineralne poten*­*cijalnosti*, Beograd 1994.

Проф. др Слободан Јанковић преминуо је 13. маја 2002. у Београду.